**KARLOVAČKA ŽUPANIJA** sa sjedištem u Karlovcu, A. Vranyczanya 2, OIB: ------------, zastupana po županici Martini Furdek-Hajdin, kao davatelj financijskih sredstava (dalje u tekstu: Davatelj)

i

**\_\_\_\_\_\_\_\_\_\_\_\_\_\_\_\_\_\_\_\_\_**sa sjedištem u \_\_\_\_\_\_\_\_\_\_\_\_,\_\_\_\_\_\_\_\_\_\_ OIB:\_\_\_\_\_\_\_, zastupan po\_\_\_\_\_\_\_\_, kao korisnik financijskih sredstava (dalje u tekstu: Korisnik) zaključili su dana \_\_\_\_\_\_\_\_\_ 20\_\_. godine

**UGOVOR O SUFINANCIRANJU PROVEDBE PROJEKTA**

**(Naziv projekta/programa)**

**Predmet ugovora**

**Članak 1.**

(1) Predmet ovog Ugovora je sufinanciranje provedbe Projekta (naziv projekta) (u daljnjem tekstu: Projekt) na temelju provedenog (naziv natječaja) i Odluke o dodjeli financijskih sredstava (naziv Odluke), KLASA:-----, URBROJ: --------- od (datum) 20\_\_. godine.

(2) Ukupna vrijednost ovog Ugovora iznosi (\_\_\_\_\_\_) eura i koristi se isključivo za provedbu Projekta, sukladno uvjetima (naziv natječaja) i sukladno odobrenom proračunu Projekta koji čini sastavni dio ovog Ugovora u Prilogu 1.

(3) Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Projekta, već odgovornost za provedbu Projekta u cijelosti preuzima Korisnik.

(4)Projekt Korisnika sufinancira se u rokovima i pod uvjetima navedenim u ovom Ugovoru, a Korisnik potvrđuje da je s njima upoznat te da ih prihvaća.

**Stupanje na snagu i trajanje Ugovora**

**Članak 2.**

(1) Ovaj Ugovor stupa na snagu danom potpisivanja obiju ugovornih strana i proizvodi pravne učinke do datuma dostave završnog izvješća, odnosno najkasnije do (------). 20--. godine.

(2) Razdoblje provedbe Projekta je od \_\_\_\_\_\_\_20--. godine do \_\_\_\_\_\_\_20---. godine.

**Financiranje Projekta**

**Članak 3.**

(1) Sredstva iz članka 1. stavka 2. ovog Ugovora Davatelj će uplatiti na žiro račun Korisnika HR---------------, otvoren kod (naziv banke) na sljedeći način:-----------------------------------------------.

(2) U slučaju značajnijeg smanjenja prihoda u 20--. godini, Davatelj će pravovremeno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora kako bi se na vrijeme dogovorile izmjene u programskom i financijskom dijelu provedbe Programa.

(3) Davatelj zadržava pravo izmjene uvjeta utvrđenih ugovorom u slučaju nastupanja izvanrednih okolnosti o čemu će uz obrazloženje pravodobno obavijestiti Korisnika.

(4) Ukoliko Davatelj tijekom provedbe Projekta uoči postojanje određenih nepravilnosti, kao što je nenamjensko trošenje sredstava sufinanciranja, postupanje protivno odredbama ovog Ugovora, odstupanje od uvjeta i načina provedbe Projekta, ako Korisnik iz neopravdanih razloga ne podnese izvješće u propisanom roku, ako Davatelju ne omogući nadzor nad namjenskim korištenjem sredstava, kao i sve druge eventualne nepravilnosti na strani Korisnika, Davatelj je ovlašten jednostrano raskinuti ovaj Ugovor i zahtijevati povrat cjelokupnog iznosa uplaćenih sredstava sufinanciranja.

(5) Korisnik je dužan vratiti sredstva iz članka 1. ovog Ugovora, zajedno s pripadajućom zakonskom kamatom koja počinje teći od dana primitka sredstava, u slučaju da:

- ne realizira Projekt iz članka 1. ovog Ugovora

- ne utroši sva odobrena sredstva

- sredstva koristi nenamjenski

- iz neopravdanih razloga ne podnese cjelovito izvješće u propisanom roku.

(6) Povrat sredstava korisnik je dužan izvršiti uplatom na račun Karlovačke županije IBAN: HR50 2400 0081 8000 0400 4, model HR68, s pozivom na broj: 7374 - OIB uplatitelja.

**Izmjene i dopune Ugovora**

**Članak 4.**

(1) Za vrijeme trajanja Ugovora mogu se mijenjati i dopunjavati odredbe Ugovora kojima se ne utječe na cilj Natječaja(naziv natječaja), odnosno Projekta. Sve izmjene i dopune Ugovora za vrijeme trajanja Ugovora, uključujući i dodatke Ugovoru, moraju biti u pisanom obliku.

(2) Korisnik se obvezuje pravodobno obavijestiti Davatelja o manjim i većim izmjenama Ugovora. Izmjene ugovornih obveza Korisnik može zatražiti najmanje 30 dana prije nego što bi radnja zbog koje se predlaže izmjena ili dopuna trebala biti provedena, osim ako ne postoje posebne okolnosti koje je Korisnik valjano obrazložio, a Davatelj ih prihvatio. Radnja koja se predlaže izmjenom i dopunom se ni u kojem slučaju ne može provesti prije nego je odobrena od strane Davatelja.

(3) Manje izmjene ne zahtijevaju izradu dodatka Ugovoru, a mogu biti:

- izmjene proračuna između proračunskih poglavlja u iznosu od 15% ili manje

- izmjene stavki u okviru istog glavnog proračunskog poglavlja

- zamjena člana projektnog tima

- promjena bankovnog računa korisnika

- promjena adrese ili drugih kontakata korisnika

- izmjene u provedbi Projekta koje ne utječu na njegov opseg i ciljeve (npr. manje izmjene u vremenskom rasporedu provedbe aktivnosti).

(4)Veće izmjene Ugovora su:

- izmjene proračuna između proračunskih poglavlja veće od 15%

- dodatak novih aktivnosti u Projekt

- promjena projektnih aktivnosti koja značajno utječe na opseg i ciljeve Projekta.

(5) Veće izmjene Ugovora zahtijevaju izradu dodatka Ugovorui njegovo potpisivanje od strane Davatelja i Korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak Ugovoru. Zahtjev sa većim izmjenama Ugovora Korisnik dostavlja u pisanom obliku s obrazloženjem i popratnom dokumentacijom, kojom se opravdava taj zahtjev.

(6) Dodatak Ugovoru ne može imati za cilj ili posljedicu unošenje promjena u Ugovor koje bi dovele u pitanje Odluku o dodjeli financijskih sredstva ili bile u suprotnosti s ravnopravnim odnosima prema drugim podnositeljima zahtjeva.

(7) Odluku o odobravanju ili neodobravanju izmjena Davatelj mora donijeti u roku od 20 radnih dana od dana dostave zahtjeva od strane Korisnika.

**Prenamjena sredstava**

**Članak 5.**

(1) U slučaju da izmjene i dopune proračuna ili projektnih aktivnosti ne utječu na osnovnu svrhu Projekta, a financijski je učinak ograničen na premještanje stavki u okviru istog glavnog proračunskog poglavlja, uključujući otkazivanje ili izmjenu postojeće stavke, ili premještanja planiranih troškova iz jednog proračunskog poglavlja u drugo, u iznosu od 15% ili manje od iznosa predviđenog Ugovorom za svako relevantno poglavlje prihvatljivih troškova, Korisnik financiranja može izmijeniti proračun i o tome bez odlaganja obavijestiti Upravni odjel ---------------- u pisanom obliku. Uz obavijest o izmjeni i dopuni proračuna Korisnik je dužan priložiti izmijenjeni obrazac proračuna Projekta.

(1) Ukoliko u provedbi Projekta dođe do potrebe za izmjenom i dopunom proračuna ili projektnih aktivnosti, a iste se odnose na izmjene proračuna između proračunskih poglavlja veće od 15%, pisani zahtjev za prenamjenu i/ili preraspodjelu proračuna Projekta Korisnik može podnijeti Upravnom odjelu za \_\_\_\_\_ najkasnije u roku utvrđenom u članku 4. stavak 2., a najkasnije do \_\_\_\_(datum) 202\_\_ godine. Uz zahtjev za prenamjenu sredstava Korisnik je dužan priložiti izmijenjeni obrazac proračuna Projekta.

(2) Odluku o prenamjeni, odnosno preraspodjeli sredstava donosi pročelnik Upravnog odjela za \_\_\_\_, o čemu će Korisnik biti obaviješten pisanim putem. Prenamijenjena sredstva Korisnik smije koristiti tek nakon zaprimanja pisane odluke o odobravanju prenamjene sredstava, odnosno po sklapanju dodatka Ugovora u slučaju izmjene proračuna između proračunskih poglavlja većih od 15%.

(3) Upravni odjel za \_\_\_\_ ima pravo ne odobriti zahtjev za prenamjenom sredstva ako se time bitno mijenja sadržaj i priroda Projekta ili ako zahtjev nema utemeljenje u objektivnim razlozima. Najviši iznos financijskih sredstava naveden u Ugovoru ne može se povećavati.

**Vidljivost projekta**

**Članak 6.**

(1) Korisnik se obvezuje na svim tiskanim, video i drugim materijalima vezanim uz projekt istaknuti logotip i/ili naziv Davatelja kao institucije koja financira projekt koji je predmet ovog Ugovora.

(2) Korisnik se obvezuje u svim obavijestima prema krajnjim korisnicima Projekta, u svim kontaktima s medijima i u svim medijskim objavama vezanima za Projekt navesti Davatelja kao donatora.

(3) Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promocije Natječaja te rezultata i učinaka financiranih projekata.

**Izvještavanje o provedbi projekta i namjenskom korištenju sredstava**

**Članak 7.**

(1) Korisnik je dužan pridržavati se uvjeta i načina provedbe Projekta sukladno predloženom prijedlogu temeljem kojega su mu sredstva i odobrena, poštujući odobreni proračun i namjensko korištenje sredstava odobrenih od Davatelja.

(2) Radi kontrole namjenskog korištenja sredstava Korisnik se obvezuje Davatelju dostaviti cjelovito opisno i financijsko izvješće o provedbi projekta u roku od \_\_\_\_\_\_, a najkasnije do (datum\_\_\_\_) 20\_\_. godine. Ukoliko korisnik u tom roku ne može podnijeti cjelovito izvješće, dužan je podnijeti preliminarno izvješće.

(3) Opisno izvješće treba sadržavati podatke o provedbi projekta te priloge kojima se dokazuje provedba projektnih aktivnosti (npr. fotografije, potpisne liste, publikacije, plakati, pozivnice, članci iz medija, i sl.).

(4) Financijsko izvješće treba sadržavati cjelokupne troškove Projekta neovisno o tome iz kojih su izvora financirani. Uz financijsko izvješće Korisnik prilaže dokaznu dokumentaciju o namjenskom korištenju sredstava iz ovog Ugovora i to:

* za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode
* za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.
* prilogevezane uz provedbu programa, odnosno dokaze o provedbi programskih aktivnosti (potpisne liste Korisnika, izvještaj o primljenim uslugama, evaluacijske listiće, fotografije i dr.)

(5) Opisno i financijsko izvješće, zajedno s pripadajućom dokaznom dokumentacijom, podnosi se na propisanim obrascima u elektroničkom obliku putem sustava SOM udruge.

(6) Davatelj će u roku od 30 dana od dana dostave cjelovitog Izvješća provesti njegovo vrednovanje te pisani putem obavijestiti Korisnika o prihvatljivosti izvješća te isplatiti Korisniku preostalih \_\_\_% sredstava iz članka 1. ovog Ugovora.

(7) Ukoliko izvješće iz stavka 6 ovog članka ne ostvari minimalno potreban broj bodova, odnosno bude negativno ocijenjeno, Korisniku će se uskratiti pravo na financijsku potporu u slijedeće dvije godine.

**Nadzor**

**Članak 8.**

(1)Davatelj pridržava pravo kontinuiranog praćenja i vrednovanja izvršenja Projekta te preispitivanja financija i troškova u bilo koje vrijeme trajanja financiranja te u razdoblju od godinu dana nakon zadnje izvršene isplate.

(2) Davatelj može obaviti neposrednu kontrolu na licu mjesta kod Korisnika tijekom koje je Korisnik dužan predstavnicima Davatelja predočiti sve račune, računovodstvenu dokumentaciju i ostale prateće dokumente relevantne za financiranje provedbe Projekta.

(3) Korisnik ovlašćuje Davatelja da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje Projekta.

**Raskid Ugovora**

**Članak 9.**

(1) Ukoliko jedna Ugovorna strana ne može izvršavati obveze na način i u rokovima utvrđenim odredbama ovog Ugovora, obvezna je o tome se pisanim putem očitovati drugoj Ugovornoj strani.

(2) Davatelj može, kada za to postoje opravdani razlozi, na pisani zahtjev Korisnika produljiti rok provedbe projekta i rok podnošenja izvješća.

 (4) Ugovorne strane suglasne su da ovaj Ugovor može biti raskinut sporazumom obiju ugovornih strana ili u slučaju nastupa sljedećih okolnosti:

- ako zbog više sile nije moguće ispunjavati ugovorene obveze

- ako nastupe druge okolnosti ili događaji koji onemogućavaju ispunjenje Ugovora.

(5) O nastupu okolnosti iz prethodnog stavka ovog članka, Ugovorna strana na čijoj strani su nastupile obvezna je odmah po njihovu nastupanju obavijestiti drugu Ugovornu stranu pisanom obaviješću poslanom preporučenom poštom.

(6) U slučaju sporazumnog raskida Ugovora, smatra se da je Ugovor raskinut danom potpisivanja sporazuma o raskidu Ugovora.

(7) U slučaju da Ugovorne strane ne postignu sporazumno rješenje, svaka strana može raskinuti ovaj Ugovor pisanom obaviješću o raskidu Ugovora poslanom preporučenom poštom. Danom raskida Ugovora smatra se dan zaprimanja tako poslane obavijesti. Davatelj je ovlašten jednostrano raskinuti ovaj Ugovor kako je već navedeno u članku 3. stavku 4. Ugovora.

(8= Ako Davatelj utvrdi da Korisnik nije ispunio ugovorne obveze, uskratit će pravo na financijsku potporu Korisniku u sljedeće dvije godine.

**Završne odredbe**

**Članak 10.**

(1) Na elemente financiranja Projekta koji nisu uređeni Posebnim uvjetima ovog Ugovora primjenjuju se Opći uvjeti propisani glavom 5. Uredbe o kriterijima, mjerilima i postupcima financiranja i ugovaranja projekata od interesa za opće dobro koje provode udruge (NN 26/15, 37/21). U slučaju proturječnosti između odredaba Posebnih uvjeta te Općih uvjeta, kao i odredaba iz priloga (obrasca proračuna), odredbe Posebnih uvjeta imat će prvenstvo.

**Članak 11.**

(1) Svaki oblik komunikacije između Korisnika i Davatelja koji je povezan s ovim Ugovorom odvijat će se preko sljedećih kontakata:

Za Davatelja:

Karlovačka županija, A. Vranyczanya 2, Karlovac, \_\_\_\_\_\_\_\_\_\_\_\_\_\_\_\_\_\_\_\_\_\_, iz Upravnog odjela --------------, tel: ------------, elektronička pošta: \_\_\_\_\_\_\_\_\_\_\_\_\_\_@kazup.hr.

Za Korisnika:

*Naziv organizacije, adresa, ime osobe za kontakt, tel:, elektronička pošta.*

**Članak 12.**

(1) U slučaju spora vezanog uz provedbu Ugovora spor će strane nastojati riješiti mirnim putem. U slučaju da se spor u provedbi ovog Ugovora između Davatelja i Korisnika ne može riješiti sporazumno, ugovara se nadležnost stvarno nadležnog suda u Karlovcu.

**Članak 13.**

Ovaj Ugovor je sklopljen u 2 (dva) istovjetna primjerka, svaki sa snagom izvornika, od kojih svaka strana zadržava po 1 (jedan).

KLASA:

URBROJ:

Karlovac,\_\_\_\_\_\_\_\_ 20\_\_.

|  |  |  |
| --- | --- | --- |
| **ZA KORISNIKA****\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **ZA DAVATELJA****županica****Martina Furdek - Hajdin, dipl. ing.** |